PATVIRTINTA

valstybės įmonės Registrų centro

generalinio direktoriaus

įsakymu Nr.

**(Duomenų teikimo iš**

**Turto arešto aktų, Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrų sutarties advokatams forma)**

**DUOMENŲ TEIKIMO IŠ**

**TURTO AREŠTO AKTŲ, TESTAMENTŲ, VEDYBŲ SUTARČIŲ, ĮGALIOJIMŲ, NEVEIKSNIŲ IR RIBOTAI VEIKSNIŲ ASMENŲ REGISTRŲ SUTARTIS**

Nr.

Vilnius

Valstybės įmonė Registrų centras (toliau – TEIKĖJAS), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (atstovavimo pagrindas)

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(toliau – GAVĖJAS), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja GAVĖJUI Sutartyje nustatytomis sąlygomis ir tvarka saugiai internetu teikti Turto arešto aktų, Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrų (toliau – registrai) duomenis (toliau – duomenys), o GAVĖJAS įsipareigoja gautus duomenis naudoti Sutartyje nurodytu tikslu, sąlygomis bei tvarka ir sumokėti TEIKĖJUI už teikiamus duomenis Sutartyje nustatyta tvarka.
2. Turto arešto aktų registro duomenų teikimas:
	1. Turto arešto aktų registro duomenys teikiami, teikiant:
		1. registro išrašus;
		2. užsakomuosius registro duomenų rinkinius.
	2. Turto arešto aktų registro išrašuose nurodomų registro duomenų apimtys yra nustatytos Turto arešto aktų registro nuostatuose, patvirtintuose Lietuvos Respublikos Vyriausybės 2002 m. kovo 5 d. nutarimu Nr. 314 „Dėl Turto arešto aktų registro nuostatų patvirtinimo“ (toliau – Turto arešto aktų registro nuostatai), ir Turto arešto aktų registro objektų registravimo ir duomenų teikimo taisyklėse;
	3. TEIKĖJAS teikia šiuos Turto arešto aktų registro išrašus:
		1. išsamią informaciją;
		2. dokumentų santrauką;
		3. trumpąją žinutę.
	4. Turto arešto aktų registro duomenys teikiami elektroniniu būdu, paiešką Turto arešto aktų registre atlikus pagal:
		1. turto arešto akto identifikavimo kodą;
		2. skolininko ir (ar) areštuoto turto savininko fizinio ar juridinio asmens kodą;
		3. areštuoto turto identifikavimo kodą, suteiktą turto registre, jeigu areštuotas turtas registruojamas atitinkamame turto registre;
		4. skolininko ir (ar) areštuoto turto savininko fizinio asmens vardą (vardus), pavardę (pavardes) ir gimimo datą, jeigu asmuo neregistruotas Lietuvos Respublikos gyventojų registre.
3. Testamentų registro duomenų teikimas:
	1. Testamentų registro duomenys teikiami tik po testatoriaus mirties, teikiant:
		1. registro išrašus;
		2. užsakomuosius registro duomenų rinkinius.
	2. Testamentų registro išrašuose nurodomų registro duomenų apimtys yra nustatytos Testamentų registro objektų registravimo ir duomenų teikimo taisyklėse;
	3. TEIKĖJAS teikia šiuos Testamentų registro išrašus apie:
		1. testamentus;
		2. palikimo priėmimo faktus;
		3. pareiškimo dėl palikimo priėmimo padavimo ne palikimo atsiradimo vietos notarui faktus;
		4. palikimo atsisakymo faktus;
		5. pareiškimo dėl palikimo atsisakymo padavimo ne palikimo atsiradimo vietos notarui faktus.
	4. Testamentų registro duomenis TEIKĖJAS GAVĖJUI teikia elektroniniu būdu, paiešką Testamentų registre atlikus pagal:
		1. testamento identifikavimo kodą;
		2. palikimo priėmimo fakto identifikavimo kodą;
		3. palikimo atsisakymo fakto identifikavimo kodą;
		4. pareiškimo dėl palikimo priėmimo padavimo ne palikimo atsiradimo vietos notarui fakto identifikavimo kodą;
		5. pareiškimo dėl palikimo atsisakymo padavimo ne palikimo atsiradimo vietos notarui fakto identifikavimo kodą;
		6. testatoriaus ir (arba) palikėjo asmens kodą, o jeigu asmuo neregistruotas Gyventojų registre, – pagal gimimo datą, vardą ir pavardę.
4. Vedybų sutarčių registro duomenų teikimas:
	1. Vedybų sutarčių registro duomenys teikiami, teikiant:
		1. registro išrašus;
		2. užsakomuosius registro duomenų rinkinius.
	2. Vedybų sutarčių registro išrašuose nurodomų registro duomenų apimtys yra nustatytos Vedybų sutarčių registro objektų registravimo ir duomenų teikimo taisyklėse;
	3. TEIKĖJAS teikia šiuos Vedybų sutarčių registro išrašus:
		1. išsamią informaciją;
		2. dokumentų santrauką;
		3. trumpą informaciją.
	4. Vedybų sutarčių registro išrašai teikiami elektroniniu būdu, paiešką Vedybų sutarčių registre atlikus pagal:
		1. vedybų, sugyventinių sutarties ar turto padalijimo fakto identifikavimo kodą;
		2. vedybų, sugyventinių ar turto padalijimo sutartį sudariusio asmens vardą, pavardę ir asmens kodą arba vieno iš sutuoktinių, kurių turtas padalytas, vardą, pavardę ir asmens kodą, jeigu asmens duomenų Gyventojų registre nėra, – pagal asmens vardą, pavardę ir gimimo datą.
5. Įgaliojimų registro duomenų teikimas:
	1. Įgaliojimų registro duomenys teikiami, teikiant:
		1. registro išrašus;
		2. užsakomuosius registro duomenų rinkinius.
	2. TEIKĖJAS teikia šiuos Įgaliojimų registro išrašus:
		1. išsamią informaciją;
		2. išsamią informaciją su įgaliojimo turiniu;
		3. dokumentų santrauką.
	3. Įgaliojimų registro išrašuose nurodomų registro duomenų apimtys yra nustatytos Įgaliojimų registro objektų registravimo ir duomenų teikimo taisyklėse;
	4. Įgaliojimų registro išrašai apie notarų, konsulinių pareigūnų patvirtintus ir notarų patvirtintiems prilyginamus įgaliojimus gali būti pateikti pagal:
		1. fizinio (juridinio) asmens kodą ir įgaliojimo notarinio registro numerį ar konsulinio pareigūno, ar asmens, nurodyto Lietuvos Respublikos civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį, arba fizinio (juridinio) asmens kodą, vardą, pavardę;
		2. asmens gimimo datą, vardą, pavardę ir įgaliojimo notarinio registro numerį ar konsulinio pareigūno, ar asmens, nurodyto Civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį, jeigu fizinio asmens duomenų Lietuvos Respublikos gyventojų registre nėra;
		3. juridinio asmens kodą arba registravimo numerį, užsienio valstybės, kurioje įregistruotas juridinis asmuo, pavadinimą ir įgaliojimo notarinio registro numerį ar konsulinio pareigūno, ar asmens, nurodyto Civilinio kodekso 2.138 straipsnio 2 dalyje ir turinčio teisę atlikti notarinius veiksmus, suteiktą registracijos numerį, arba užsienio juridinio asmens kodą (registravimo numerį, užsienio valstybės, kurioje įregistruotas juridinis asmuo, pavadinimą), jeigu juridinis asmuo neregistruotas Juridinių asmenų registre;
		4. įgaliojimo identifikavimo kodą registre.
	5. Įgaliojimų registro išrašai apie informacinėmis priemonėmis sudarytus įgaliojimus gali būti teikiami pagal:
		1. fizinio asmens kodą ir informacinių technologijų priemonėmis sudaryto įgaliojimo identifikavimo kodą;
		2. fizinio asmens kodą, vardą, pavardę;
		3. įgaliojimo identifikavimo kodą registre.
6. Neveiksnių ir ribotai veiksnių asmenų registro duomenų teikimas:
	1. Neveiksnių ir ribotai veiksnių asmenų registro duomenys teikiami, teikiant:
		1. registro išrašus;
		2. užsakomuosius registro duomenų rinkinius.
	2. Neveiksnių ir ribotai veiksnių asmenų registro išrašų apimtys yra nustatytos Neveiksnių ir ribotai veiksnių asmenų registro objektų registravimo ir duomenų teikimo taisyklėse;
	3. Neveiksnių ir ribotai veiksnių asmenų registro duomenys teikiami elektroniniu būdu, paiešką Neveiksnių ir ribotai veiksnių asmenų registre atlikus pagal:
		1. neveiksniu tam tikroje srityje pripažinto asmens, asmens, kurio civilinis veiksnumas tam tikroje srityje apribotas, nepilnamečio nuo 14 iki 18 metų, kurio teisės savarankiškai disponuoti savo pajamomis ir turtu teismo sprendimu apribotos ar atimtos, vardą, pavardę ir asmens kodą (jeigu asmens duomenų Gyventojų registre nėra, – pagal asmens vardą, pavardę ir gimimo datą);
		2. asmens, pateikusio išankstinį nurodymą, asmens, sudariusio pagalbos priimant sprendimus sutartį, vardą, pavardę ir asmens kodą (jeigu asmens duomenų Gyventojų registre nėra, – pagal asmens vardą, pavardę ir gimimo datą);
		3. pagal globėjo ar rūpintojo, asmens, kuris teikia pagalbą priimant sprendimus tam tikroje srityje, vardą, pavardę ir asmens kodą (jeigu asmens duomenų Gyventojų registre nėra, – pagal asmens vardą, pavardę ir gimimo datą), globėjo ar rūpintojo juridinio asmens kodą ar registro objektui suteiktą identifikavimo kodą.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 6 straipsnio 1 dalies c punktu;
	2. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
	3. Lietuvos Respublikos valstybės informacinių išteklių valdymo įstatymo 27 straipsnio 8 dalimi;
	4. Turto arešto aktų registro nuostatų 11.6 papunkčiu ir 58 punktu;
	5. Testamentų registro nuostatų, patvirtintų Lietuvos Respublikos Vyriausybės 2001 m. gegužės 22 d. nutarimu Nr. 594 „Dėl Testamentų registro reorganizavimo ir Testamentų registro nuostatų patvirtinimo“ (toliau – Testamentų registro nuostatai), 12.5 papunkčiu, 65, 66 ir 74 punktais;
	6. Vedybų sutarčių registro nuostatų, patvirtintų Lietuvos Respublikos Vyriausybės 2002 m. rugpjūčio 13 d. nutarimu Nr. 1284 „Dėl Vedybų sutarčių registro reorganizavimo ir Vedybų sutarčių registro nuostatų patvirtinimo“ (toliau – Vedybų sutarčių nuostatai), 10.5 papunkčiu, 82, 83 ir 91 punktais;
	7. Įgaliojimų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1770 „Dėl Įgaliojimų registro reorganizavimo ir Įgaliojimų registro nuostatų patvirtinimo“ (toliau – Įgaliojimų registro nuostatai), 13.5 papunkčiu, 72, 73 ir 81 punktais;
	8. Neveiksnių ir ribotai veiksnių asmenų registro nuostatų, patvirtintų Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“ (toliau – Neveiksnių ir ribotai veiksnių asmenų registro nuostatai), 10.6 papunkčiu, 78 punktu, 79.2 papunkčiu ir 89 punktu.
2. Duomenys gaunami vadovaujantis:
	1. Reglamento (ES) 2016/679 6 straipsnio 1 dalies \_\_\_\_\_\_\_\_\_\_\_\_\_\_ punktu (-ais) ir 9 straipsnio 2 dalies f punktu; (įrašyti konkretų (-čius) Reglamento (ES) 2016/679 6 straipsnio 1 dalies punktą (-us) (a, b, c, d, e, f)
	2. Valstybės informacinių išteklių valdymo įstatymo 27 straipsnio 8 dalimi;
	3. Lietuvos Respublikos advokatūros įstatymo 44 straipsnio 1 punktu;
	4. Turto arešto aktų registro nuostatų 59 punktu;
	5. Testamentų registro nuostatų 66 punktu;
	6. Vedybų sutarčių registro nuostatų 83 punktu;
	7. Įgaliojimų registro nuostatų 73 punktu;
	8. Neveiksnių ir ribotai veiksnių asmenų registro nuostatų 79.2 papunkčiu.

**III SKYRIUS**

**DUOMENŲ NAUDOJIMO TIKSLAS**

1. GAVĖJAS pagal Sutartį gautus registrų duomenis naudoja Advokatūros įstatymo 2 ir 4 straipsniuose numatytai advokato veiklai vykdyti ir teisinėms paslaugoms teikti.

**IV SKYRIUS**

**DUOMENŲ TEIKIMO TVARKA**

1. TEIKĖJAS įsipareigoja:
	1. teikti duomenis Sutartyje nustatyta tvarka ir sąlygomis;
	2. Sutarties 12.2 papunktyje nustatyta tvarka informuoti GAVĖJĄ apie Sutartyje nustatytos duomenų teikimo ir naudojimo tvarkos bei Sutarties 1 priede nurodytų duomenų teikimo ir naudojimo sąlygų pakeitimą;
	3. GAVĖJO pateiktus asmens duomenis naudoti GAVĖJO vartotojui (-ams) identifikuoti TEIKĖJO Sutarties vykdymo tikslais. GAVĖJO pateiktus asmens duomenis saugoti 10 (dešimt) metų po Sutarties pasibaigimo;
	4. užtikrinti iš GAVĖJO gautų asmens duomenų apsaugą savo lėšomis ir priemonėmis, vadovaujantis Lietuvos Respublikoje galiojančiais teisės aktais;
	5. užtikrinti teikiamų duomenų teisingumą, išsamumą, vientisumą ir saugą tol, kol duomenys pasieks GAVĖJĄ;
	6. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. Gavęs rašytinį GAVĖJO prašymą, TEIKĖJAS privalo:
	1. per 3 darbo dienas suteikti GAVĖJO nurodytiems Duomenų vartotojų sąraše (Sutarties 3 priedas) duomenų vartotojams individualius GAVĖJO kodus ir slaptažodžius. Prašyme turi būti nurodyta: Sutarties data ir numeris, papildomai GAVĖJO nurodytų duomenų vartotojų vardai, pavardės, pareigos, telefono numeriai, individualūs elektroninio pašto adresai, registrai, kuriuose duomenų vartotojai atliks duomenų paiešką;
	2. per 3 darbo dienas pakeisti GAVĖJO nurodytiems duomenų vartotojams suteiktą slaptažodį Sutarties 17 punkte nurodytu atveju;
	3. nedelsdamas panaikinti GAVĖJO nurodytiems duomenų vartotojams suteiktą individualų gavėjo kodą ir slaptažodį.
3. TEIKĖJAS turi teisę:
	1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams;
	2. vienašališkai keisti Sutartyje nustatytą duomenų teikimo ir naudojimo tvarką ir (ar) Sutarties 1 priede nurodytas duomenų teikimo ir naudojimo sąlygas, pranešdamas GAVĖJUI apie tai prieš 30 (trisdešimt) kalendorinių dienų TEIKĖJUI priimtinu būdu (interneto puslapyje www.registrucentras.lt ir elektroniniu paštu Sutarties XIII skyriuje „Šalių rekvizitai“ nurodytu elektroninio pašto adresu) iki duomenų teikimo apimties, tvarkos ir (ar) sąlygų pasikeitimo;
	3. paaiškėjus aplinkybėms dėl duomenų naudojimo, pažeidžiant Sutarties sąlygas, perduoti informaciją apie galimą pažeidimą Valstybinei duomenų apsaugos inspekcijai ir informuoti apie tai registrų valdytoją – Lietuvos Respublikos teisingumo ministeriją;
	4. sustabdyti duomenų teikimą, informuojant apie tai GAVĖJĄ, jeigu GAVĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus duomenų naudojimo reikalavimus, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) jei GAVĖJAS nepakankamai užtikrina pateiktų duomenų saugą ir (ar) naudoja duomenis kitiems tikslams, nenumatytiems Sutarties 9 punkte;
	5. GAVĖJAS turi teisę kreiptis į TEIKĖJĄ raštu, kad, užtikrinus Sutarties įsipareigojimų vykdymą, būtų vėl atnaujintas duomenų teikimas. TEIKĖJAS, įvertinęs iš GAVĖJO gautą informaciją, gali atnaujinti duomenų teikimą.

**V SKYRIUS**

**DUOMENŲ SAUGUMAS IR NAUDOJIMO TVARKA**

1. GAVĖJAS įsipareigoja:
	1. gautus duomenis tvarkyti tik Sutarties 9 punkte numatytu duomenų naudojimo tikslu ir tik esant bent vienai Reglamento (ES) 2016/679 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 8.1 papunktyje, laikantis Reglamento (ES) 2016/679 5 straipsnyje nustatytų su asmens duomenų tvarkymu susijusių principų;
	2. TEIKĖJUI pareikalavus, įrodyti prašomų pateikti ir (ar) jau pateiktų duomenų ryšį su duomenų naudojimo tikslu ir duomenų tvarkymo faktiniu pagrindu. TEIKĖJUI pareikalavus, tokie įrodymai turi būti pateikti nedelsiant, bet ne vėliau kaip per 3 (tris) darbo dienas nuo reikalavimo raštu ar elektroniniu paštu Sutarties XIII skyriuje „Šalių rekvizitai“ nurodytais adresais gavimo dienos;
	3. vadovaujantis Lietuvos Respublikoje galiojančiais teisės aktais, užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;
	4. nedelsdamas sunaikinti pagal Sutartį gautus duomenis, kai šie duomenys nebereikalingi jų tvarkymo tikslams;
	5. už naudojimąsi duomenimis sumokėti TEIKĖJUI atlyginimą Sutarties VI skyriuje „Apmokėjimas ir atsiskaitymo tvarka“ nustatyta tvarka ir sąlygomis;
	6. prisiimti visišką atsakomybę už gautų duomenų konfidencialumą ir saugą nuo duomenų gavimo momento;
	7. nedelsdamas, tačiau ne vėliau kaip per 3 (tris) darbo dienas, pateikti TEIKĖJUI informaciją, nurodytą Sutarties 12.1 papunktyje;
	8. netinkamai vykdant Sutartį, kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;
	9. užtikrinti, kad visi GAVĖJO Duomenų vartotojų sąraše (Sutarties 3 priedas) nurodyti duomenų vartotojai susipažintų su teisės aktais, nurodytais Sutarties 14 punkte, ir įsipareigotų jų laikytis;
	10. užtikrinti, kad visi GAVĖJO Duomenų vartotojų sąraše (Sutarties 3 priedas) nurodyti duomenų vartotojai būtų pasirašę konfidencialumo pasižadėjimus, parengtus pagal Sutarties 2 priedą „Konfidencialumo pasižadėjimo forma“;
	11. pasikeitus duomenų vartotojams ir kitai informacijai, nurodytai Sutarties 3 priede „Duomenų vartotojų sąrašas“, nedelsdamas, tačiau ne vėliau kaip per 3 (tris) darbo dienas, pateikti TEIKĖJUI atnaujinamus duomenis ar (ir) kitą pasikeitusią informaciją pagal Sutarties 3 priedą;
	12. nedelsdamas informuoti TEIKĖJĄ:
		1. apie prarastą individualų GAVĖJO kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie interneto programos ir (ar) kai atimama teisė duomenų vartotojui atlikti paiešką duomenų bazėse;
		2. kai GAVĖJO nurodytas duomenų vartotojas nušalinamas nuo darbo (pareigų);
		3. kai pasibaigia GAVĖJO nurodyto duomenų vartotojo darbo santykiai su GAVĖJU;
		4. kai GAVĖJO nurodytas duomenų vartotojas neatitinka teisės aktuose nustatytų išorinio informacinių sistemų naudotojo kvalifikacinių reikalavimų;
		5. kai GAVĖJO nurodytas duomenų vartotojas praranda patikimumą;
		6. pasikeitus GAVĖJO nurodytų duomenų vartotojų duomenims, pateiktiems TEIKĖJUI;
		7. apie pastebėtus klaidingus ar netikslius duomenis per 3 (tris) kalendorines dienas nuo dienos, kada buvo pastebėti tokie duomenys.
	13. neperduoti ir neatskleisti pagal Sutartį gautų duomenų tretiesiems asmenims, jei kitaip nenustatyta Sutartyje ar Lietuvos Respublikoje galiojančiuose teisės aktuose;
	14. laikytis Sutartyje numatytų duomenų naudojimo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose;
	15. kiekvienu konkrečiu atveju rinkti tik tuos duomenis, kurie reikalingi GAVĖJUI Sutarties 9 punkte nurodytam duomenų naudojimo tikslui pasiekti, jei gali įrodyti renkamų duomenų ryšį su teikiamomis teisinėmis paslaugomis.
2. GAVĖJAS, pasirašydamas Sutartį, patvirtina, kad yra susipažinęs su Reglamentu (ES) 2016/679 ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir įsipareigoja jų laikytis.
3. GAVĖJUI arba jo nurodytam asmeniui pranešus apie prarastą individualų GAVĖJO kodą ir slaptažodį arba galimą jų konfidencialumo pažeidimą, TEIKĖJAS, patikrinęs GAVĖJO nurodyto asmens duomenis (tikrinamas vardas, pavardė, individualus GAVĖJO kodas ir kiti asmenį apibūdinantys duomenys, įregistruoti TEIKĖJO sistemoje), nedelsdamas sustabdo atitinkamas GAVĖJO nurodyto asmens prieigos teises. Naujas individualus GAVĖJO kodas ir slaptažodis GAVĖJO nurodytam asmeniui suteikiamas tik gavus rašytinį GAVĖJO prašymą.
4. GAVĖJUI arba jo nurodytam asmeniui pranešus apie automatiškai sustabdytas prieigos teises dėl nesėkmingų bandymų prisijungti prie internetinės programos, TEIKĖJAS prieigos teises atnaujina, patikrinęs GAVĖJO nurodyto asmens duomenis (tikrinamas vardas, pavardė, identifikavimo kodas ir kiti asmenį apibūdinantys duomenys, įregistruoti TEIKĖJO sistemoje). Jei GAVĖJO nurodyto asmens prieigos teisės prie internetinės programos automatiškai sustabdomos daugiau kaip kartą per dieną, prieigos teisės atnaujinamos tik gavus rašytinį GAVĖJO prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį GAVĖJO prašymą.
5. GAVĖJO prašymai suteikti, atnaujinti ar panaikinti prieigos prie TEIKĖJO sistemos teises gali būti pateikti asmeniškai, atsiųsti paštu ir (ar) elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

**VI SKYRIUS**

**APMOKĖJIMAS IR ATSISKAITYMO TVARKA**

1. Duomenys teikiami atlygintinai. Atlyginimo dydžiai už naudojimąsi TEIKĖJO teikiamais duomenimis yra nustatyti Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąraše, patvirtintame Lietuvos Respublikos Vyriausybės 2020 m. liepos 8 d. nutarimu Nr. 763 „Dėl atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“ (toliau – LRV nutarimas) bei skelbiami Lietuvos Respublikos teisės aktų nustatyta tvarka. Pasikeitus LRV nutarimui ir nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius už duomenų teikimą), GAVĖJAS įsipareigoja mokėti TEIKĖJUI, vadovaujantis galiojančių teisės aktų nuostatomis pagal pakeistus (ar nustatytus naujus) atlyginimo dydžius.
2. Kiekvieno einamo mėnesio pradžioje PVM sąskaitos faktūros už praėjusį mėnesį pateiktus duomenis skelbiamos TEIKĖJO interneto puslapyje <https://www.registrucentras.lt/usr/sf.php>, paštu nesiunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems suteikiama teisė peržiūrėti PVM sąskaitas faktūras, nurodyti Sutarties 3 priede „Duomenų vartotojų sąrašas“.
3. GAVĖJAS PVM sąskaitą faktūrą turi apmokėti per 14 (keturiolika) kalendorinių dienų nuo jos pateikimo GAVĖJUI dienos.
4. Laiku neapmokėjęs pateiktos PVM sąskaitos faktūros, GAVĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.
5. GAVĖJUI per 30 (trisdešimt) kalendorinių dienų nuo PVM sąskaitos faktūros gavimo dienos neapmokėjus PVM sąskaitos faktūros, TEIKĖJAS turi teisę be atskiro įspėjimo sustabdyti paslaugos teikimą. Paslaugos teikimas atnaujinamas GAVĖJUI apmokėjus PVM sąskaitą faktūrą.

**VII SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VIII SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**IX SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 28 punkte numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo, kurie tampa neatskiriama Sutarties dalimi.
2. Pasikeitus Sutartyje nurodytų teisės aktų nuostatoms, taip pat Sutarties 12.2 papunktyje ir 18 punkte numatytais atvejais Sutartis nekeičiama, o taikomos aktualios teisės aktų nuostatos arba TEIKĖJO vienašališkai pakeista duomenų teikimo ir naudojimo tvarka ir (ar) sąlygos, apie kurias TEIKĖJAS praneša GAVĖJUI Sutarties 12.2 papunktyje nustatyta tvarka.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
4. Visi Sutarties pakeitimai ir papildymai laikomi neatskiriama Sutarties dalimi.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas, nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**XI SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutarties 37 punkte nustatyta tvarka;
	3. netekus galios teisės aktams, reglamentuojantiems Šalių teisę teikti ar gauti duomenis arba kitais atvejais, įskaitant, bet neapsiribojant, šalies bankrotą, reorganizavimą, likvidavimą, veiklos apribojimą, dėl kurių TEIKĖJAS netenka teisės tvarkyti ir teikti duomenis, o GAVĖJAS gauti duomenis. Sutartis šiuo atveju laikoma pasibaigusia nuo dienos, kai atsiranda šiame Sutarties papunktyje numatytos aplinkybės, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą šalį.
3. Sutarties nutraukimo vienašališkai sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XII SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Šalių Sutartyje nurodytais adresais ar elektroniniu paštu.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai Šaliai.
5. Neatskiriama Sutarties dalis yra priedai:
	1. 1 priedas „Duomenų teikimo ir naudojimo sąlygos“;
	2. 2 priedas „Konfidencialumo pasižadėjimo forma“;
	3. 3 priedas „Duomenų vartotojų sąrašas“.

**XIII SKYRIUS**

**ŠALIŲ REKVIZITAI**

|  |  |  |  |
| --- | --- | --- | --- |
|

|  |  |
| --- | --- |
| **TEIKĖJAS** |  |

**Valstybės įmonė Registrų centras** |  **GAVĖJAS****Advokato vardas, pavardė**  |
|  |  |
| Juridinio asmens kodas 124110246PVM mokėtojo kodas LT241102419Buveinė Lvovo g. 25-101, 09320 VilniusEl. p. info@registrucentras.ltTel. (8 5) 268 8262Faks. (8 5) 268 8311A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AS Lietuvos skyrius, banko kodas 40100A. s. LT677300010095519600„Swedbank“, AB, banko kodas 73000  | Asmens kodasAdresasPašto indeksas, miestasEl. p.Tel.A. s.Banko pavadinimasBanko kodas |

|  |  |  |
| --- | --- | --- |
|  |  |  |
| (Pareigos, vardas, pavardė) |  | (Pareigos, vardas, pavardė) |
|  |  |  |
| (Parašas)  |  |  (Parašas)  |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_ d.A. V. |  | 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

|  |  |  |
| --- | --- | --- |
|  |  | Duomenų teikimo iš Turto arešto aktų,Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrųadvokatams sutarties Nr.1 priedas |

**DUOMENŲ TEIKIMO IR NAUDOJIMO SĄLYGOS**

1. Duomenų teikimo terminas ir duomenų teikimo būdai:

1.1. duomenys teikiami visą Sutarties galiojimo laiką;

1.2. duomenys teikiami internetu, atliekant paiešką registrų duomenų bazėje;

1.3. GAVĖJAS duomenų paieškos pastaboje taip pat privalo papildomai nurodyti informaciją, įrodančią duomenų ryšį su Sutarties 9 punkte nurodytu duomenų naudojimo tikslu (toliau – faktinis pagrindas);

1.4. GAVĖJAS, atlikdamas duomenų paiešką, turi pateikti tikslią paieškos faktinį pagrindą atitinkančią užklausą, t. y. pažymėti, kokie tiksliai duomenys turi būti pateikti GAVĖJUI konkrečiu paieškos atveju (toliau – duomenų užklausa), nerenkant perteklinių duomenų, kurie nėra būtini faktiniam pagrindui;

1.5. duomenų teikimo būdas – registro išrašas, apimantis duomenis pagal GAVĖJO pateiktą užklausą.

2. Elektroninio ryšio protokolas: HTTPS.

3. Rekomenduojamos interneto naršyklės: *Mozilla Firefox*, *Microsoft Edge* arba *Google Chrome* su *JavaScript* palaikymu.

4. Prisijungimo tvarka:

4.1. Duomenų vartotojai jungiasi su paskirtu prisijungimo vardu ir slaptažodžiu prie programos, skirtos atlikti paiešką duomenų gavėjams, sudariusiems sutartis, adresu <https://www.registrucentras.lt/trps>.

5. Duomenų saugą užtikrinančios priemonės:

5.1. TEIKĖJAS duomenų saugą užtikrina vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“;

5.2. GAVĖJAS garantuoja:

5.2.1. gautų duomenų apsaugą savo lėšomis ir priemonėmis pagal galiojančius Lietuvos Respublikoje teisės aktus;

5.2.2. kad duomenimis naudosis GAVĖJO Duomenų vartotojų sąraše (Sutarties 3 priedas) nurodyti duomenų vartotojai, pasirašytinai įpareigoti saugoti asmens ir kitus duomenis.

|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |
| --- | --- |
| **TEIKĖJAS** | **GAVĖJAS** |
| **Valstybės įmonė Registrų centras**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pareigos, vardas, pavardė) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pareigos, vardas, pavardė) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas\*, data)A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas\*, data) |

 |  |
|  |  |
| \* Fizinio parašo rekvizitas netaikomas, kai sutartis yra elektroninė. |  |

|  |  |  |
| --- | --- | --- |
|  |  | Duomenų teikimo iš Turto arešto aktų,Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrųadvokatams sutarties Nr.2 priedas |

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(GAVĖJO vardas, pavardė arba GAVĖJO nurodyto duomenų vartotojo vardas, pavardė)

**Pasižadu:**

* tvarkyti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_\_\_\_\_\_\_\_ d.

sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Sutarties pavadinimas)

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsiant pranešti TEIKĖJUI elektroniniu paštu: pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 14 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą ir pažeidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Vardas, pavardė) (Parašas, data)

|  |  |  |
| --- | --- | --- |
|  |  |  |
|  |  |  |
|  |  |  |

|  |  |  |
| --- | --- | --- |
|  |  | Duomenų teikimo iš Turto arešto aktų,Testamentų, Vedybų sutarčių, Įgaliojimų, Neveiksnių ir ribotai veiksnių asmenų registrųadvokatams sutarties Nr.3 priedas |

**DUOMENŲ VARTOTOJŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | Registras, kuriame asmuo atliks duomenų paiešką |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras:

|  |  |  |  |  |
| --- | --- | --- | --- | --- |
| Nr. | Vardas, pavardė | Pareigos | Telefonas | El. paštas |
|  |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_\_\_\_

 (Vardas, pavardė)

\* Nurodoma, jei duomenų vartotojų sąraše yra daugiau nei vienas duomenų vartotojas.

|  |
| --- |
| **GAVĖJAS** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Pareigos, vardas, pavardė) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas\*\*, data)\*\* Fizinio parašo rekvizitas netaikomas, kai sutartis yra elektroninė. |